মতিয়া চৌধুরী বলেন, ‘বাংলাদেশ আয়তনে ছোট হলেও সবজি উৎপাদনে বিশ্বে তৃতীয় এবং ধান উৎপাদনে চতুর্থ। এত অল্প কৃষি জমি নিয়ে বিশ্বে আমাদের এ অবস্থানের মূলে রয়েছে কৃষকদের অক্লান্ত পরিশ্রম ও প্রধানমন্ত্রী শেখ হাসিনার সঠিক দিকনির্দেশনা। দিন দিন আবাদি জমি কমছে, কৃষি থেকে মানুষ শিল্পায়নের দিকে ঝুঁকছে। কৃষি জমি কমার ফলে দেশের ফসল উৎপাদন কমে যাওয়ার কথা। কিন্তু দিন দিন উৎপাদন বাড়ছে। অর্থাৎ জমি কমছে, মানুষ বাড়ছে- তারপরও খাদ্য সংকট নেই। এর কারণ আমাদের দেশের কৃষকরা অদম্য। তারা কোনো কিছুতে দমে যায় না। বন্যা, খরা, সাইক্লোন ও ঘূর্ণিঝড়সহ সব ধরনের প্রাকৃতিক দুর্যোগ মোকাবেলা করেও তারা ফসলের উৎপাদন করে যাচ্ছেন।’